TV2 Nord hylder dem, der har gjort en ekstra indsats for at hjælpe andre, når vi for anden gang kårer Årets Nordjyde ved et stort show 21. marts i Musikkens Hus. Det er seerne, der har indstillet nordjyder, som de mener, har fortjent at få et ekstra klap på skulderen. Efterfølgende har vores kyndige dommertrio udvalgt otte nominerede. Lær de nominerede bedre at kende – Klik på et billede og læs deres historie Dommertrioen, der har udvalgt de nominerede, består af: Rikke Nielsen, tidligere håndboldspiller, nu projektleder på Lykkeliga Pernille Vigsø Bagge, tidligere folketingsmedlem og nuværende præst Ivan Pedersen, sanger og musiker - og manden bag sangen 'Hvor ingen før har trådt', der er skrevet specielt til Årets Nordjyde pris-uddeling. Vinderen vil blive fundet ved en SMS-afstemning under showet, og udover æren får Årets Nordjyde 50.000 kroner. Sidste år var det Mikkel Salling Holmgaard, der løb med statuetten og titlen som Årets Nordjyde for sit arbejde med Back To Life Project. Se hele showet fra 2017 her:

Opsummering:
TV2 Nord kårer Årets Nordjyde ved at stort gallashow i Musikkens Hus 21. marts. Her kan du lære de nominerede bedre at kende.